«Երեխաները ամբողջ տարին վերականգնողական տարբեր կուրսեր են անցնում։ Շարունակականությունը վերականգնողական բուժման առաջնահերթ պայմաններից է։ «Երևանի քաղաքապետարանը՝ Երևանի մանուկներին» ծրագիրը այդ ամբողջ ծավալի օղակներից է, որ հնարավորություն է ընձեռում չընդհատել այդ կարևոր շրջափուլը։ Այս տարվա առաջին փուլը՝ արտթերապիան, արդեն ավարտել ենք լավ արդյունքներով, որն էլ ավելի կամրապնդվի ջրային թերապիայով. ի դեպ, ջրային թերապիայի մեր մասնագետը վերջերս Գերմանիայում է վերապատրաստվել և դա անշուշտ կբարելավի թերապիայի որակը»,- նշել է «Հայ մայրեր» բարեգործական հասարակական կազմակերպության հիմնադիր նախագահ Նարինե Մանուկյանը։